# 

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՖԻՆԱՆՍՆԵՐԻ ՆԱԽԱՐԱՐ**

N 359-Ա

**Հ Ր Ա Մ Ա Ն**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻՆԱՆՍՆԵՐԻ ՆԱԽԱՐԱՐԻ 2023 ԹՎԱԿԱՆԻ ՄԱՐՏԻ 1-Ի N 87-Ա ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Հիմք ընդունելով «Գնումների մասին» Հայաստանի Հանրապետության օրենքի 16-րդ հոդվածի 2-րդ մասի 8-րդ կետը, ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածներով և Հայաստանի Հանրապետության վարչապետի 2018 թվականի հունիսի 11-ի N 743-Լ որոշմամբ հաստատված Հայաստանի Հանրապետության ֆինանսների նախարարության կանոնադրության 18-րդ կետի 20-րդ ենթակետով`

ՀՐԱՄԱՅՈՒՄ ԵՄ

1. Հայաստանի Հանրապետության ֆինանսների նախարարի 2023 թվականի մարտի 1-ի N 87-Ա հրամանի 1-ին կետով հաստատված.
2. N 1, N 2 և N 3 հավելվածներով հաստատված հրավերների օրինակելի ձևերի.

ա. 1-ին մասերի 4.3 կետերից հանել «Եթե հայտի ապահովումը ներկայացվում է բանկային երաշխիքի ձևով, ապա գնման ընթացակարգն էլեկտրոնային եղանակով կազմակերպված լինելու դեպքում ներկայացվում է երաշխիքի բնօրինակից արտատպված (սկանավորված) տարբերակը՝ պայմանով, որ մասնակիցը դրա բնօրինակը գնահատող հանձնաժողովին ներկայացնում է մինչև հայտերի ներկայացման վերջնաժամկետը լրանալուն հաջորդող աշխատանքային օրվա Երևանի ժամանակով 17:00-ն՝ ուղեկցող գրությամբ.» բառերը,

բ. 1-ին մասերի 8.10 կետերից հանել «, ներառյալ եթե մասնակիցը սույն հրավերով սահմանված ժամկետում չի ներկայացնում հայտի ապահովման բնօրինակը» բառերը,

գ. 2-րդ մասերից հանել «Եթե հայտի ապահովումը ներկայացվում է բանկային երաշխիքի ձևով, ապա գնման ընթացակարգն էլեկտրոնային եղանակով կազմակերպված լինելու դեպքում ներկայացվում է երաշխիքի բնօրինակից արտատպված (սկանավորված) տարբերակը՝ պայմանով, որ դրա բնօրինակը գնահատող հանձնաժողովին ներկայացնում է մինչև հայտերի ներկայացման վերջնաժամկետը լրանալուն հաջորդող աշխատանքային օրվա Երևանի ժամանակով 17:00-ն՝ ուղեկցող գրությամբ:» նախադասությունը,

դ. N 3 հավելվածներով հաստատված երաշխիքների 1-ին կետերում «Սույն երաշխիքը (այսուհետ՝ երաշխիք) հանդիսանում է» բառերը փոխարինել «Սույն երաշխիքը, ինչպես նաև սույն երաշխիքի բնօրինակից արտատպված (սկանավորված) տարբերակը (այսուհետ՝ երաշխիք) հանդիսանում են» բառերով,

ե. N3 հավելվածներով հաստատված երաշխիքների 6-րդ կետերում «արձանագրության պատճենը» բառերից հետո լրացնել «և երաշխիքը» բառերը,

2) N1, N2, N3, N 4, N 5, N 6, N 7, N 8 ,N 9, N 10, N 11 և N 12 հավելվածներով հաստատված հրավերների օրինակելի ձևերի.

ա. 1-ին մասերի 7.1 կետերը լրացնել հետևյալ բովանդակությամբ նոր պարբերությամբ. «Պատվիրատուի ղեկավարը հայտի ապահովման վերադարձման մասին սույն կետով նախատեսված ժամկետներում գրավոր տեղեկացնում է՝

-կանխիկ փողի ձևով ներկայացված ապահովման դեպքում ՀՀ ֆինանսների նախարարությանը՝ կցելով վճարումը հիմնավորող հայտով ներկայացված փաստաթղթի պատճենը.

- բանկային երաշխիքի ձևով ներկայացված ապահովման դեպքում՝ երաշխիքը թողարկած բանկին:»,

բ. 1-ին մասերի 7.1 կետերի ծանոթագրություններում «վերջին» բառերը փոխարինել «նախավորջին» բառերով,

գ. 1-ին մասերի 7.4 կետերում «հայտը ներկայացվելու» բառերը փոխարինել «հայտերի ներկայացման վերջնաժամկետը լրանալու» բառերով,

դ. 1-ին մասերի 7.5 կետերը շարադրել հետևյալ խմբագրությամբ.

«7.5 Պատվիրատուի ղեկավարը հայտի ապահովման վճարման պահանջը բանկին, իսկ կանխիկ փողի ձևով ներկայացված ապահովման դեպքում՝ ՀՀ ֆինանսների նախարարություն, ներկայացնում է գրավոր՝ հայտի ապահովման վճարման հիմքը առաջանալու օրվան հաջորդող հինգ աշխատանքային օրվա ընթացքում: Եթե ապահովման վճարման պահանջը բանկի կամ ՀՀ ֆինանսների նախարարության կողմից մերժվում է պահանջը կամ դրան կից փաստաթղթերը ոչ ամբողջական ներկայացված լինելու հիմքով, ապա նոր պահանջը պատվիրատուի ղեկավարը գրավոր ներկայացնում է մերժումը ստանալուն հաջորդող երկու աշխատանքային օրվա ընթացքում:»,

ե. N1, N2, N3 հավելվածներով հաստատված հրավերների օրինակելի ձևերի 1-ին մասերի 8.14 կետերում, N 5, N 7, N 8 և N 9 հավելվածներով հաստատված հրավերների օրինակելի ձևերի 1-ին մասերի 8.13 կետերում, N 4 և N 6 հավելվածներով հաստատված հրավերների օրինակելի ձևերի 1-ին մասերի 8.12, իսկ N10, N11 և N12 հավելվածներով հաստատված հրավերների օրինակելի ձևերի 1-ին մասերի 8.15 կետերում առաջին նախադասություններից հետո լրացնել հետևյալ բովանդակությամբ նոր նախադասություն.

«Պատվիրատուի ղեկավարի պատճառաբանված որոշումը լիազորված մարմինը հրապարակում է տեղեկագրում:»,

զ. N1, N2, N3 հավելվածներով հաստատված հրավերների օրինակելի ձևերի 1-ին մասերի 8.14 կետերում, N 5, N 7, N 8 և N 9 հավելվածներով հաստատված հրավերների օրինակելի ձևերի 1-ին մասերի 8.13 կետերում, N 4 և N 6 հավելվածներով հաստատված հրավերների օրինակելի ձևերի 1-ին մասերի 8.12 կետերում իսկ իսկ N10, N11 և N12 հավելվածներով հաստատված հրավերների օրինակելի ձևերի 1-ին մասերի 8.15 կետերում «մասնակցին կամ պայմանագիր կնքած անձին ցուցակում ներառելու վերջնաժամկետը լրանալու օրը» բառերը փոխարինել «լիազորված մարմնի կողմից մասնակցին ցուցակում ներառելու համար սահմանված քառասունօրյա ժամկետը լրանալը, իսկ որոշումն ստանալուն հաջորդող քառասուներորդ օրվա դրությամբ մասնակցի կողմից որոշման բողոքարկման վերաբերյալ հարուցված և չավարտված դատական գործի առկայության դեպքում` ոչ ուշ, քան տվյալ դատական գործով եզրափակիչ դատական ակտն ուժի մեջ մտնելը» բառերով,

է. 1-ին մասերի 10.7 կետերը շարադրել հետևյալ խմբագրությամբ.

«10.7 Պատվիրատուի ղեկավարը պայմանագրի և որակավորման ապահովման վճարման պահանջը բանկին, իսկ կանխիկ փողի ձևով ներկայացված ապահովման դեպքում՝ ՀՀ ֆինանսների նախարարություն, ներկայացնում է գրավոր՝ ապահովման վճարման հիմքը առաջանալու օրվան հաջորդող հինգ աշխատանքային օրվա ընթացքում: Եթե ապահովման վճարման պահանջը բանկի կամ ՀՀ ֆինանսների նախարարության կողմից կողմից մերժվում է պահանջը կամ դրան կից փաստաթղթերը ոչ ամբողջական ներկայացված լինելու հիմքով, ապա նոր պահանջը պատվիրատուի ղեկավարը գրավոր ներկայացնում է մերժումը ստանալուն հաջորդող երկու աշխատանքային օրվա ընթացքում: »,

ը. 1-ին մասերը լրացնել հետևյալ բովանդակությամբ նոր՝ 10.8 կետերով.

«10.8 Պատվիրատուի ղեկավարը պայմանագրի կամ որակավորման ապահովման վերադարձման մասին գրավոր տեղեկացնում է՝

- կանխիկ փողի ձևով ներկայացված ապահովման դեպքում ՀՀ ֆինանսների նախարարությանը՝ ապահովման վերադարձման հիմքը առաջանալու օրվան հաջորդող հինգ աշխատանքային օրվա ընթացքում, կցելով վճարումը հիմնավորող հայտով ներկայացված փաստաթղթի պատճենը.

- բանկային երաշխիքի ձևով ներկայացված ապահովման դեպքում՝ երաշխիքը թողարկած բանկին՝ ապահովման վերադարձման հիմքը առաջանալու օրվան հաջորդող հինգ աշխատանքային օրվա ընթացքում,

-տուժանքի ձևով ներկայացված ապահովման դեպքում դեպքում՝ այն ներկայացրած մասնակցին՝ ապահովման վերադարձման հիմքը առաջանալու օրվան հաջորդող հինգ աշխատանքային օրվա ընթացքում:»

թ. N1, N2, N3, N 4, N 5, N 6, N 7, N 8 և N 9 հավելվածներով հաստատված հրավերների օրինակելի ձևերում՝ N 3 հավելվածներով, իսկ N 10, N 11 և N 12 հավելվածներով հաստատված հրավերների օրինակելի ձևերում՝ N 2 հավելվածներով հաստատված երաշխիքների 5-րդ կետերում «Երաշխիքը գործում է» բառերից հոտո ավելացնել «թողարկման պահից և ուժի մեջ է» բառերը, և «հայտ ներկայացնելու օրվանից» բառերը փոխարինել «հայտերի ներկայացման վերջնաժամկետը լրանալու օրվանից» բառերով, իսկ «քարտուղարի» բառերը փոխարինել «քարտուղարի՝ » բառերով,

քարտուղարի էլ. փոստի հասցեն

ժ. N1, N2, N3, N 4, N 5, N 6, N 7, N 8 և N 9 հավելվածներով հաստատված հրավերների օրինակելի ձևերում՝ N 4, N 4.1, N 5 և N 5.2, իսկ իսկ N 10, N 11 և N 12 հավելվածներով հաստատված հրավերների օրինակելի ձևերում՝ N3, N3.1, N4 և N 4.2 հավելվածներով հաստատված երաշխիքների 5-րդ կետերում «Երաշխիքը գործում է» բառերից հոտո ավելացնել «թողարկման պահից և ուժի մեջ է» բառերը, իսկ «քարտուղարի» բառերը փոխարինել «քարտուղարի՝ »

քարտուղարի էլ. փոստի հասցեն

բառերով,

ժա. ապրանքների մատակարարման, աշխատանքների կատարման և ծառայությունների մատուցման պայմանագրերի նախագծերի գնման (մատակարարման, աշխատանքների կատարման, ծառայությունների մատուցման) ժամանակացույցերից հանել համապատասխանաբար «մատակարարման, աշխատանքների կատարման, ծառայությունների մատուցման վերջնաժամկետը չի կարող ավել լինել, քան տվյալ տարվա դեկտեմբերի 25-ը» բառերը,

ժբ. աշխատանքների կատարման և ծառայությունների մատուցման պայմանագրերի նախագծերի գնման (աշխատանքների կատարման, ծառայությունների մատուցման) ժամանակացույցերում համապատասխանաբար ավելացնել հետևյալ բովանդակությամբ նոր ծանոթագրություններ.

«\* Աշխատանքների կատարման, ծառայությունների մատուցման ժամկետը, իսկ փուլային ձևով պայմանագրի կատարման դեպքում` առաջին փուլի ժամկետը, պետք է սահմանվի առնվազն 20 օրացուցային օր, որի հաշվարկը կատարվում է պայմանագրով նախատեսված կողմերի իրավունքների և պարտականությունների կատարման պայմանն ուժի մեջ մտնելու օրը, բացառությամբ այն դեպքի, երբ ընտրված մասնակիցը համաձայնում է աշխատանքը կատարել, ծառայությունները մատուցել ավելի կարճ ժամկետում:», իսկ կապալային աշխատանքների գնման պայմանագրերում նույն ծանոթագրության մեջ ավելացնել նաև հետևյալ բովանդակությամբ նախադասություն.

«Սույն պայմանը չի կիրառվում փորձաքննություն անցած նախագծային փաստաթղթերով իրականացվող շինարարական աշխատանքների գնման դեպքում:»,

ժգ. կանխավճարների ապահովման երաշխիքների օրինակելի ձևերից հանել 12-րդ կետերը,

3) N 10, N 11 և N 12 հավելվածներով հաստատված հրավերների օրինակելի ձևերի.

ա. 1-ին մասերի 4.3 կետերից հանել «Առաջին տեղը զբաղեցրած մասնակիցը բանկային երաշխիքի բնօրինակը գնահատող հանձնաժողովին ներկայացնում է աճուրդի արդյունքներն ավարտվելուն հաջորդող աշխատանքային օրվա Երևանի ժամանակով 17:00-ն՝ ուղեկցող գրությամբ» բառերը,

բ. N 2 հավելվածներով հաստատված երաշխիքների 1-ին կետերում «Սույն երաշխիքը (այսուհետ՝ երաշխիք) հանդիսանում է» բառերը փոխարինել «Սույն երաշխիքը, ինչպես նաև սույն երաշխիքի բնօրինակից արտատպված (սկանավորված) տարբերակը (այսուհետ՝ երաշխիք) հանդիսանում են» բառերով,

գ.N 2 հավելվածներով հաստատված երաշխիքների 6-րդ կետերում «արձանագրության պատճենը» բառերից հետո լրացնել «և երաշխիքը» բառերը:

2․ Սույն հրամանն ուժի մեջ է մտնում ստորագրման պահից, բացառությամբ Հայաստանի Հանրապետության ֆինանսների նախարարի 2023 թվականի մարտի 1-ի N 87-Ա հրամանի 1-ին կետով հաստատված N 10, N 11 և N 12 հավելվածներում կատարված փոփոխությունների, որոնք ուժի մեջ են մտնում այդ փոփոխությունների՝ էլեկտրոնային աճուրդի համակարգում գործարկման պահից:

|  |  |
| --- | --- |
|  |  |
|  |

ՊԱՐՏԱԿԱՆՈՒԹՅՈՒՆՆԵՐԸ

ԿԱՏԱՐՈՂ ԱՐՄԱՆ ՊՈՂՈՍՅԱՆ